text: Note.
  Trykt første gang i Politiken d. 13. juli 1914. Sangen var også med i værket Slægternes Træ, 1914. Sangen har også været trykt under titlen Den danske Sommer.
  Teksten.
  Danmark, nu blunder den lyse nat &lt;/br&gt;
  bag ved din seng, når du sover. &lt;/br&gt;
  Gøgen kukker i skov og krat, &lt;/br&gt;
  Vesterhavet og Kattegat &lt;/br&gt;
  synger, imens det dugger, &lt;/br&gt;
  sagte som sang ved vugger. &lt;/br&gt; &lt;/br&gt;
  Danmark, du vågner med søer blå, &lt;/br&gt;
  mætte som moderøjne. &lt;/br&gt;
  Alt, hvad i dine arme lå, &lt;/br&gt;
  lader du solen skinne på, &lt;/br&gt;
  ser, hvor det yppigt glider &lt;/br&gt;
  frem af forgangne tider. &lt;/br&gt; &lt;/br&gt;
  Lærker, som hopped af æg i vår, &lt;/br&gt;
  svinder i himlens stråler. &lt;/br&gt;
  Tonerne ned med lyset går, &lt;/br&gt;
  samme sang som i tusind år. &lt;/br&gt;
  Lykken fra glemte gruber &lt;/br&gt;
  klinger af unge struber. &lt;/br&gt; &lt;/br&gt;
  Hyldene dufter i stuen ind &lt;/br&gt;
  ude fra Danmarks haver. &lt;/br&gt;
  Kornet modnes i sommervind. &lt;/br&gt;
  Hanegal over lyse sind &lt;/br&gt;
  stiger bag gavl og grene, &lt;/br&gt;
  hvæsset som kniv mod stene. &lt;/br&gt; &lt;/br&gt;
  Køer og heste og får på græs &lt;/br&gt;
  hen over brede agre, &lt;/br&gt;
  åbne lader for fulde læs, &lt;/br&gt;
  sejl, som stryger om klint og næs, &lt;/br&gt;
  byger, som går og kommer, – &lt;/br&gt;
  det er den danske sommer. &lt;/br&gt; &lt;/br&gt;
  Pigernes latter og lyse hår, &lt;/br&gt;
  leg, som får aldrig ende, &lt;/br&gt;
  øjnene blå som vand i vår – &lt;/br&gt;
  mildt om et evigt Danmark spår, &lt;/br&gt;
  sol over grønne sletter, &lt;/br&gt;
  lykke og lyse nætter.